Public procurement notice: Contract Notice
Published: 2023-06-30
Buyer: Kallio Software Oy
Country: FI
Contract type: Services
Procedure: Competitive dialogue
CPV classification: 72000000
Submission deadline: 2023-08-04
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Työttömyyskassat ovat keskinäisen vastuun perusteella toimivia yhteisöjä, joiden tarkoituksena on työttömyysturvalaissa tarkoitetun ansioturvan sekä muiden työttömyyskassojen toimialaan kuuluvien lakisääteisten etuuksien järjestäminen jäsenilleen kulloinkin voimassa olevan lainsäädännön mukaisesti. Tällä hetkellä työttömyyskassojen maksamat etuudet ovat ansiopäiväraha, vuorottelukorvaus, liikkuvuusavustus ja muutosturvaraha.
Työttömyyskassat eivät harjoita liiketoimintaa, vaan hoitavat julkista tehtävää, joka on niille lainsäädännössä osoitettu. Kassa ei jaa voittoa, vaan mahdollinen ylijäämä siirretään kassan tasoitusrahastoon, joka kassoilla pitää olla. Ylintä päätösvaltaa kassoissa käyttää kassan kokous, joka on jäsenten kokous tai milloin säännöissä niin määrätään edustajiston kokous. Työttömyyskassan hallitus huolehtii kassan hallinnosta ja sen toiminnan asianmukaisesta järjestämisestä sekä edustaa kassaa. Lisäksi hallitus valitsee kassan vastuunalaisen toimihenkilön.
Työttömyyskassan toimintaa määrittää työttömyyskassalaki. Finanssivalvonta valvoo kassojen toimintaa. Finanssivalvonnan määräys- ja ohjekokoelma ohjaa työttömyyskassojen toiminnan järjestämistä, hallintoa, sisäistä valvontaa, riskienhallintaa, sisäistä tarkastusta, rahoitusta ja vakavaraisuutta sekä kirjapitoa, tilinpäätöstä ja toimintakertomusta koskevia kysymyksiä. Työttömyyskassan on noudatettava hallintolaista tulevia yleisiä hallinnon periaatteita.
Työttömyyskassan tehtävänä on ansioturvan järjestäminen jäsenilleen. Tähän tehtävään liittyy monenlaista vastuuta. Esimerkiksi jäsenmaksut on määrättävä siten, että pystymme hoitamaan meille kuuluvat velvollisuudet. Tähän liittyy vastuu hoitaa kassan rahankäyttöä siten, että jäsenmaksu pysyy kohtuullisena. Työttömyyskassoilla on myös vastuu huolehtia siitä, että jäsenet voivat päästä selvyyteen omista oikeuksistaan ja velvollisuuksistaan. Tämä koskee päätöksen antamista sekä yleisemmin neuvontaa, tiedottamista ja jäseneksi liittymistä. Työttömyyskassa antaa etuuden hakijalle aina päätöksen etuuden saamisesta tai sen epäämisestä. Kun kassa antaa päätöksiä, sen pitää huolehtia siitä, että tosiseikkoja arvioidaan samankaltaisissa tapauksissa samoin perustein. Päätös perustuu aina lainsäädäntöön. Keskeisin sovellettava lainsäädäntö koostuu seuraavista laeista, asetuksista ja määräyksistä:
Työttömyyskassalaki (603/1984) , Työttömyysturvalaki (1290/2002) , Valtioneuvoston asetus työttömyysturvalain täytäntöönpanosta (30.12.2021/1330) , Laki julkisesta työvoima- ja yrityspalvelusta (916/2012), Valtioneuvoston asetus julkisesta työvoima- ja yrityspalvelusta (30.12.2002/1344) , Valtioneuvoston asetus työttömyysetuutta määrättäessä huomioon otettavasta tulosta (1332/2002) , Laki säädettyjen määräaikain laskemisesta (150/1930 ), Vuorotteluvapaalaki (1305/2002) , Laki viranomaisten toiminnan julkisuudesta (621/1999) , Laki yksityisyyden suojasta työelämässä (759/2004), Tietosuojalaki (5.12.2018/1050) , Yleinen tietosuoja-asetus ((EU) 2016/679) , Valtioneuvoston asetus tietoturvallisuudesta valtionhallinnossa (681/2010),
Tietoyhteiskuntakaari (917/2014) , Laki sähköisestä asioinnista viranomaistoiminnassa (13/2003) , Laki digitaalisten palveluiden tarjoamisesta (306/2019) , Vahingonkorvauslaki (412/1974) , Laki velan vanhentumisesta (728/2003), Hallintolaki (434/2003) ,
Laki julkisen hallinnon tiedonhallinnasta (906/2019), Arkistolaki (831/1994), Laki työttömyysetuuksien rahoituksesta (555/1998)  ja
Työttömyyskassat hoitavat Suomessa ansioturvan maksamisen työttömille jäsenilleen. Työttömyyskassoihin kuuluu noin kaksi miljoonaa jäsentä. Ansiopäivärahaa maksettiin vuonna 2022 noin 28 miljoonaa päivää ja 1,8 miljardia euroa. Suurien volyymien hoitaminen vaatii käsittelyjärjestelmältä toimintavarmuutta, luotettavuutta ja tehokkuutta, jotta pystymme hoitamaan työttömien toimeentulon turvan joutuisasti ja asiakasystävällisesti. Kolme suurinta työttömyyskassaa, Avoin työttömyyskassa A-kassa, Korkeasti koulutettujen työttömyyskassa KOKO ja YTK Työttömyyskassa, haluavat varmistaa, että ansioturvan järjestäminen hoidetaan tulevaisuudessakin joutuisasti ja asiakasystävällisesti. Näissä kolmessa kassassa on yhteensä noin miljoona palkansaajaa. Työttömyyskassat ovat perustaneet yhteisen inhouse-yhtiön, Kallio Software Oy:n, jonka tehtävänä on ensi vaiheessa kilpailuttaa ja rakennuttaa uusi tehokas etuuskäsittelyjärjestelmä sekä sen jälkeen ylläpitää ja kehittää tätä järjestelmää. Perustajat omistavat yhdessä yhtiön ja yhtiö tuottaa palveluita vain omistajilleen. Yhtiöön voivat liittyä myöhemmin rakentamisvaiheen jälkeen osakkaiksi ja asiakkaiksi muutkin työttömyyskassat.
Yhtiön laajuuteen ja vastuulle, voi myöhemmin kuulua muitakin järjestelmiä ja palveluja kuin vain jäljempänä kuvattu Etuuskäsittelyjärjestelmä.
Hankinnan toteuttaa Kallio Software Oy (jäljempänä vain "Hankintayksikkö" tai "Tilaaja"). Hankintayksikkö on hankintalain 15 §:ssä tarkoitettu sidosyksikkö, jonka omistajia ovat YTK Työttömyyskassa, Avoin työttömyyskassa A-kassa ja Korkeasti koulutettujen työttömyyskassa KOKO.  Yhtiö on perustettu ja ilmoitettu kaupparekisteriin 19.6.2023.
Hankintayksikkö kilpailuttaa ja rakennuttaa etuuskäsittelyjärjestelmän, sekä siihen liittyvän ylläpidon ja kehittämisen. Sopimuskausi kattaa rakentamisvaiheen lisäksi kaksi ylläpitovuotta.
Hankintayksikön omistajina olevat työttömyyskassat edustavat yhdessä noin 50 % niistä palkansaajista, jotka ovat työttömyyskassojen jäseniä. Näiden kassojen yhteinen jäsenmäärä on noin 920 000 henkilöä ja jäsenmäärä voi kasvaa mahdollisten fuusioiden myötä. Kassat vastaanottavat kuukaudessa keskimäärin 82 000 ansiopäivärahahakemusta, joista noin 7 100 on ensihakemuksia ja 75 000 jatkohakemuksia. Hakemusten määrät eivät pysy tasaisina kuukaudesta toiseen. Soviteltua päivärahaa saaneiden osuus hakemuksista on noin 30-35 %. Muita etuuksia (vuorottelukorvaus, liikkuvuusavustus ja muutosturvaraha) koskevia hakemuksia vastaanotetaan kuukausitasolla yhteensä muutamia satoja. Lainsäädäntömuutoksista johtuen maksettavien etuuslajien määrä saattaa muuttua.
Hankinnan laajuudessa voi tapahtua muutoksia sopimuskauden aikana. Hankintayksikön asiakkaiksi ja omistajiksi voivat tulla ylläpitovaiheessa edellä mainittujen kassojen lisäksi muut Suomessa tällä hetkellä toimivat (13 kpl) tai myöhemmin perustettavat työttömyyskassat. Muut työttömyyskassat ovat:
Sopimuksen laajuudessa voi tapahtua muutoksia vastaavasti, mikäli sidosyksikön omistuksessa tapahtuu muutoksia.

Eligibility requirements: Valintaperusteet hankintaa koskevissa asiakirjoissa määritetyn mukaisesti